**U postupku jednostavne nabave za predmet nabave: Toneri , Ev. br. 3/18 naručitelj Vrhovni sud Republike Hrvatske OBJAVLJUJE**

1. **OBJAŠNJENJE I IZMJENU DOKUMENTACIJE O NABAVI**

**Na temelju upita gospodarskih subjekata u vezi točke 4.2.B. Tehnička i stručna sposobnost za jednakovrijedne proizvode:**

Gospodarski subjekt izjavljuje da ispitna izvješća o testiranju jednakovrijednih proizvoda – za normu ISO 11798 ne izdaju niti OEM niti drugi proizvođači.

Naručitelj je ispitao sadržaj obavljen u točki 4.2.B.dokumentacije o nabavi i izmijenio je u smislu da je izostavio dostavu Ispitnog izvješća *o kapacitetu ispisa tinte prema metodologiji opisanoj u normi ISO 24711* i to zbog toga što u Tehničkoj specifikaciji - Troškovniku nije tražen takav artikl, te je izostavio dostav dokaza: *Ispitno* *izvješće o ispitivanju trajnosti zapisa ispisa tonera, prema metodologiji opisanoj u normi ISO 11798.*

**Sukladno tome izmijenjena je dokumentacija u točki 4.2.B koja je glasila:**

***„4.2. B. Tehnička i stručna sposobnost***

***Za jednakovrijedne proizvode***

*Ako ponuditelj u Troškovniku nudi predmetni artikl koji je jednakovrijedan OEM artiklima proizvođača ispisnih uređaja, kao dokaz jednakovrijednosti obvezan je po pozivu, a prije donošenja odluke o odabiru, dostaviti slijedeće dokumente:*

***1) Ispitno izvješće (Test Report)*** *- izvješće o kapacitetu ispisa tonera, prema metodologiji opisanoj u normi ISO 19752, odnosno ISO 19798, odnosno izvješće o kapacitetu ispisa tinte prema metodologiji opisanoj u normi ISO 24711, kojim se dokazuje da minimalni kapacitet ispisa ponuđenih tonera i tinti odgovara kapacitetu OEM tonera i tinti navedenih u troškovniku.*

***2) Ispitno izvješće (Test Report) -*** *izvješće o ispitivanju trajnosti zapisa ispisa tonera, prema metodologiji opisanoj u normi ISO 11798.*

***Ispitna izvješća mogu biti izdana od akreditiranog ispitnog laboratorija za navedene norme ili od proizvođača ponuđenih jednakovrijednih artikala.***

*Ako ponuditelj u svojoj ponudi* ***ne dostavi*** *ispitna izvješća od proizvođača ponuđenih jednakovrijednih tonera mora dokazati naručitelju da nije imao pristup izvješću o testiranju ili ih nije mogao ishoditi u zadanom roku –* ***dostavom podataka na Obrascu VI.- Izjava o ispitnim izvješćima o jednakovrijednim tonerima,*** *pod uvjetom da nedostatak pristupa nije uzrokovan njegovim postupanjem te pod uvjetom da roba koju nudi udovoljava svim kriterijima iz Tehničke specifikacije – Troškovnika.“*

**Novi tekst točke 4.2.B sada glasi:**

**4.2. B. Tehnička i stručna sposobnost**

**Za jednakovrijedne proizvode**

Ako ponuditelj u Troškovniku nudi predmetni artikl koji je jednakovrijedan OEM artiklima proizvođača ispisnih uređaja, kao dokaz jednakovrijednosti obvezan je dostaviti slijedeće izvorne dokumente:

**1) Ispitno izvješće (Test Report)** - izvješće o kapacitetu ispisa mono tonera prema metodologiji opisanoj u normi ISO/IEC 19752, odnosno ISO/IEC 19798 kojim se dokazuje da minimalni kapacitet ispisa ponuđenih tonera i tinti odgovara kapacitetu OEM tonera i tinti navedenih u troškovniku.

**Ispitna izvješća testiranja prema navedenim normama mogu biti izdana od akreditiranog ispitnog laboratorija za navedene norme ili od proizvođača ponuđenih jednakovrijednih artikala.**

**2)** Ako ponuditelj u svojoj ponudi **ne dostavi** ispitna izvješća testiranja od proizvođača ponuđenih jednakovrijednih tonera jer nije imao pristup izvješću o testiranju ili ih nije mogao ishoditi u zadanom roku potrebnom za dostavu ponude može dokazati jednakovrijednost ponuđenih artikala drugim prikladnim dokazom:

a) **tehničkom dokumentacijom proizvođača jednakovrijednih proizvoda**

i

b) **Izjavom o ispitnim izvješćima o jednakovrijednim tonerima - na Obrascu VI. -** kojom dokazuje nedostatak pristupa izvješću o testiranju.